Tamedyazt n tsertit d wayen idi cudden ak ɣer-s n temsal , tuɣ amkan meqqren deg wayen yexdem Lewnis Ayt Mangellat , yeḍfeṛ ayen idi ḍeṛṛun deg wennar n tsertit akken iwata . Aṭas n temsal id yebder s wudem usenqed, timital yecban (tutlayt d yidles n ugdud amaziɣ, tasertit n udabu d tɛecrett taberkant d wayen is-d tegla n txeṣṣaṛin, ɣef tlelli d tugdut . Ɣef tmagit tadelsant n ugdud amaziɣ, anda yecna cḥal d tizlit ɣef temsal icudden s annar n umennuɣ ɣef tutlayt n tmaziɣt d yidles-ines, yexdem cḥal d asenqed deg tsartit n udabu ameṣbaṭli.